དཔེར་ན་དབྱན་ཧུང་ཟེར་པའི་རྒྱ་མོ་ན་གཞོན་མ་ཞིག་གིས་ངས་ལོ་བཅུ་ཕྲག་གཅིག་གི་སྔོན་ནས་དབྱུང་ཧེ་གུང་གི་ཉེ་འཁོར་གྱི་སྲང་ལམ་ཞིག་ཏུ་སྐྲ་ཁང་ཞིག་སྒོ་ཕྱེ་ནས་ཚོང་ལས་གཉེར་པ་ཡིན།ཉིན་ཞིག་གི་ཞོགས་པ་སྔ་པོར་འཛུགས་སྐྲུན་ལས་མི་ཚོ་ཡོང་སྟེ་ངའི་སྐྲ་ཁང་གི་ཤེལ་སྒོ་བཅགས་ནས་ཁང་པ་བཤིག་འགོ་ཚུགས་སོང་།ངས་ལས་མི་ཚོར་ཁྱེད་ཚོས་ང་ཡར་ལངས་ཏེ་གདོང་པ་ཞིག་བཀྲུ་བར་སྒུག་ཐུབ་ས་རེད་དམ།ཁྱེད་ཚོས་ཁང་པ་བཤིག་རྒྱུ་ཅུང་ཙམ་དལ་དུ་གཏོང་ཐུབ་ས་རེད་དམ་ཞེས་ཞུ་བ་འཐེན་པ་ཡིན།འོན་ཀྱང་འཛུགས་སྐྲུན་ལས་མི་ཚོས་སྐྲ་ཁང་གཏོར་བཤིག་གཏོང་རྒྱུ་མཚམས་འཇོག་མི་ཐུབ་པ་དང་མཚམས་འཇོག་ཀྱང་བྱེད་ཀྱིན་མི་འདུགཁོ་ཚོས་སྐྲ་ཁང་གི་སྒོ་དང་སྒེའུ་ཁུང་བཤིག་ཀྱང་ངས་སྐྲ་ཁང་ནང་དུ་སྔར་བཞིན་མིའི་སྐྲ་བཞར་པ་དང་སྐྲ་བཀྲུས་པ།སྐྲ་ལ་ཚོན་རྩི་བྱུགས་ནས་ཚོང་ལས་གཉེར་པ་ཡིན།མཚམས་ཤིག་ལ་ངའི་སྐྲ་ཁང་གི་སྒོ་དང་སྒེའུ་ཁུང་ཡོད་སར་སོ་ཕག་བརྩིགས་ནས་མི་རྣམས་འགྲོ་འོང་བྱེད་མི་ཐུབ་པ་དང་དཀར་ཆ་ཡོང་ས་མེད་པར་བཏང་སོང་ཞེས་བཤད་འདུག